Chorwatska

Chorwatska jo stat w krotkozajtšnej Europje na Balkańskej połkupje. Rozpśestrěwa se wót Jadrańskego mórja na pódwjacorje až k Dunajej na pódzajtšu a granicujo ze Słowjeńskeju, Hungorskeju, Serbiskeju, Bosniskeju a Hercegowinu, Carnogórskeju a Italskeju.

Až do lěta 1918 jo była Chorwatska z źělom hungorskeje połojcy Awstrisko-Hungorskeje. Pó rozpušćenju dwójneje monarchije pśiźo k nowozałožonej Jugosłowjańskej. Za cas Drugeje swětoweje wójny jo eksistowała tak pomjenjowany Njewótwisny stat Chorwatska, fašistiski režim, kótaryž jo stojał pód šćitom nacionalsocialistiskeje Nimskeje. Pó 1945 jo była Chorwatska jadna z šesć jugosłowjańskich republikow. Pó rozpušćenju młogonarodnostnego stata a Chorwatskej wójnje zachopjeńk 1990tych lět bu kraj k prědnemu razoju pó pśisamem tysac lětach njewótwisny. Wót 1. julija 2013 jo Chorwatska z cłonkom Europskeje unije.

Stolica a nejwětše město Chorwatskeje jo Zagreb; druge wjelike města su Split, Osijek, Rijeka, Zadar, Slavonski Brod, Dubrovnik, Šibenik, Varaždin, Vinkovci, Bjelovar atd.

Wuznamna góspodaŕska gałuz jo turizm, wósebnje podłu Jadrańskego pśibrjoga mjaz Istriskej a Dalmaciju.

 Wótkaz 



Kategorija:Stat w Europje